Valášek, Tomáš, poslanec NR SR (2022-12-08):
Vďaka opäť, pán predsedajúci. Plánoval som pôvodne len predniesť ten pozmeňujúci návrh, ale keďže tu vyvstalo pár dobrých otázok a ja ich rešpektujem a pristúpim k nim s plnou vážnosťou, pretože nechcem ani trochu zľahčovať či obavy ľudí z toho, čo to obnáša papierovo a tak ďalej. Takže myslím si, že sa k týmto obavám treba správať s tou plnou úctou, ktoré si zaslúžia. Než tak poviem, dovoľte mi ale jednu procedurálnu poznámku. Otázka, že kde presne je tá hranica, kto je predstaviteľom a kto bol len možnože ospevovateľom, či sú to teda len tí ministri, či sú to len, či sú to aj spisovatelia a kto určí v prípade nezhody alebo v prípade nejasností, týchto otázok sa novela zákona ani trochu netýka, ani trochu. Tieto otázky boli vyriešené ešte v pôvodnom návrhu, ktoré predložilo OĽANO, kolegyňa Andrejuvová v roku 2020, ten návrh je podľa mňa dobrý, čiže ja vám na tie otázky teraz dám odpoveď, pretože si myslím, že sú to vážne otázky a zaslúžia si poctivú odpoveď aj v tejto verejným diskusným politikám. Nič sa skutkovo na tých riešeniach, ktoré idem popisovať, nemení, to je ešte tie riešenia, ktoré teraz pomenujem, pochádzajú z dielne vládnej koalície a boli schválené v roku 2020. Ja alebo náš návrh na tom absolútne nemení, náš návrh zákona mení len a len to prechodné ustanovenie, že ako presne vchádzajú do platnosti. Dobre? Takže teraz k tým jednotlivým otázkam. Kto určí tú hranicu a kto všetko teda spadá pod alebo nie. Takže prvá otázka, že kto presne určí tú hranicu a kto teda spadá. Dovoľte mi zacitovať priamo z toho zákona schváleného v roku 2020, táto časť sa nemení, novela sa jej vôbec netýka, tak ten zákon hovorí jasne, že je neprípustné určiť názov ulice alebo iného verejného priestranstva po predstaviteľov režimu Slovenskej republiky z rokov 3´9 až ´45 alebo iného režimu založeného na fašistickej ideológii, alebo nacistickej ideológii. Čiže nielen slovenský, ale nemôže to byť ani Hitlerova ulica alebo režimu založeného na komunistickej ideológii. To, čo som neprečítal, keď som predkladal, čo prečítam teraz, lebo sa to týka priamo Vladimíra Clementisa, je ďalšia vec, ktorá sa týka, ktorá práve vyníma Vladimíra Clementisa, Dubčeka a iných a teraz hľadám to príslušné ustanovenie, dovoľte mi sekundu, pretože v tom istom zákone sa zároveň hovorí, že pokiaľ títo boli, sekundu, sekundu, chcem prečítať doslova zo zákona, nech nečítam z mojej dôvodovej správy. Tuto je. Pardon. Ďakujem za trpezlivosť. V prípade nezrovnalostí, že či daná alebo v prípade pochybností o tom, či sa osoba považuje za predstaviteľa režimu Slovenskej republiky z rokov ´39 až ´45 alebo iného režimu založeného na fašistickej ideológii alebo nacistickej ideológii, alebo režimu založeného na komunistickej ideológii sa príslušný orgán obráti na Ústav pamäti národa. Čiže ak je akákoľvek nezrovnalosť, obce to nemusia riešiť samé, nikto od nich nečaká, že budú zriaďovať historické komisie, je tu zákonom jasne ustanovené, ustanovená procedúra, obrátia sa na Ústav pamäti národa, mimochodom aj preto to dlhé prechodné ustanovenie medzi vstupom do platnosti a tým termínom, kedy sa tie ulice majú premenovať, lebo chceli sme nechať priestor aj Ústavu pamäti národa, aby mal možnosť sa vyjadriť k prípadným otázkam. Zároveň, a to sa týka priamo Vladimíra Clementisa, sa k týmto predstaviteľom režimu založeného na komunistickej ideológii sa vzťahuje dôvetok v tom priamo v tom zákone, citujem z neho. Opäť nie naša novela, citujem zákon z roku 2020, ktorý sa nemení alebo teda nie na náš návrh: „V prípade režimu založeného na komunistickej ideológii to neplatí, ak ide o predstaviteľov režimu, ktorí sa zapojili do odporu proti takémuto režimu.“ Čiže áno, pán kolega, pani kolegyňa, správne sa pýtate na Vladimíra Clementisa alebo na pána Dubčeka, Alexandra Dubčeka, odpoveďou je, oni sú de facto vyňatí z tohto zákona, pretože sa postavili proti, proti tomuto režimu, a tým pádom, samozrejme, sa ulice pomenované po pánovi Dubčekovi už meniť nebudú. Takisto nebude musieť moja mama ísť na, s občianskym, po nový občiansky preukaz, pretože pokiaľ sa tieto, tento predstaviteľ režimu zapojil do odporu proti režimu, čo platí aj na pána Dubčeka, aj na pána Clementisa, tak potom sú z tohto zákazu pomenovania vyňatí. Opäť legitímne otázky, ja vám rozumiem, len chcem hovoriť, že naša novela sa ich ani trochu netýka, tieto otázky riešila, sme riešili už pri debate o tom zákone v roku 2020 a boli vyriešené spôsobom, ktorý možno nie je dokonalý, ale mne sa zdá byť dostačujúci a asi najlepší z tých rôznych možných alternatív. Dovoľte mi pozrieť si ešte rýchle vaše otázka. Aha výborne. Otázka alebo zaznelo tu otázka, či to nie je retroaktívne. Uisťujem vás, že nie je. O tom bola mimochodom debata aj na ústavnoprávnom výbore a ak má v prípade akýchkoľvek pochybností, vrelo odporúčam pozrieť si záznam zo zasadnutia tohto výboru. Tento zákon nie je v ničom odlišný od iných zákonov v tom zmysle, že je tu nejaký skutkový stav, tie ulice sa nejak volajú, zmenou zákona by sa zmenila právna norma, ktorá reguluje, ako sa tie ulice môžu volať a potom by to bolo nejaké prechodné ustanovenie alebo nejaká prechodná, prechodné obdobie, do ktorého by sa museli tie ulice premenovať. Čiže, samozrejme, bavíme sa nie o retroaktivite, nikto nebude tie obce trestať za to, že nejak v minulosti pomenovali tie názvy ulíc, nikto nebude cestovať časom a meniť tie názvy ulíc spätne, to sa, samozrejme, fyzicky nedá, bavíme sa o tom, že je tu nejaký skutkový stav, zákon sa zmení a do budúcna, nie retroaktívne, do budúcna sa budú tie názvy ulíc potom meniť. Súhlasím, toto bola aj poznámka pána predsedu Vetráka, predsedu ústavnoprávneho výboru počas tých rokovaní, že bolo by oveľa lepšie, kebyže to urobíme poriadne na prvýkrát, kebyže sa už toto nové znenie, za ktoré hlasoval, schváli už v tom roku 2020, bolo by lepšie to urobiť na prvýkrát, ale nie je to tradičná retroaktivita. Odporúčam opäť pozrieť si uznesenie alebo zasadnutie toho výboru. Týmto sa ústavnoprávny výbor už zaoberal. Myslím si, že som, aha, dovoľte ešte posledná otázka pred tým, než prednesiem pozmeňujúci návrh, strážim si aj čas, že prečo obťažovať a tu sa priznám, že tu nie je dobrá jasná odpoveď v tom zmysle, že áno, pre tie obce to vytvorí nejaké ťažkosti, aj pre tých občanov, snažíme sa to urobiť čo najľahšie, občania budú opäť oslobodení od správnych poplatkov. V prípade obcí vzniknú nejaké náklady, nechali sme si to vyčísliť, údaj, ktorý máme z jednej obce, je, že náklady na výmenu jednej tabule sú 81 eur 60 centov. Čiže nebavíme sa tu o, o, o miliónoch a miliardách, bavíme sa tu reálne asi o desať tisícoch eur. V každom prípade, myslím si, že zosúladenie skutkového stavu názvov ulíc a verejných priestranstiev na Slovensku s princípmi, ktorými sme sa prihlásili slovenskou ústavou už v tom roku ´93, ktorá sa jasne vymedzila proti totalitným ideológiám, stojí za tie peniaze obzvlášť, keď sa bavíme o relatívne málo peniazoch alebo malom objeme peňazí. No a dovoľte mi teraz predtým, než prejdem, dovoľte mi teraz prejsť na ten samotný pozmeňujúci návrh. Spomenul som, že v diskusii o tomto návrhu vyvstalo niekoľko otázok. Jedna z nich bola, že či tých päť mesiacov je dosť, naše pôvodné hodnotenie bolo, že by bolo, ale musím uznať po ďalších konverzáciách aj s Ústavom pamäti národa, boli sme požiadaní tú lehotu trošku natiahnuť, nech nezahltíme Ústav pamäti národa prípadnými žiadosťami, preto súhlasíme s kolegami z OĽANO, ktorí navrhli, aby sa tá prechodná doba natiahla, toho sa týka aj môj, môj pozmeňujúci návrh. Je krátky, čiže ani nemusíte zastavovať čas. Ten pozmeňujúci návrh poslanca Tomáša Valáška k návrhu zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov znie: V čl. 1 sa slová „1. júna 2023“ nahrádzajú slovami „1. januára 2024“. Opakujem. V čl. 1 sa slová „1. júna 2023“ nahrádzajú slovami „1. januára 2024“. Koniec textu pozmeňujúceho návrhu. V praxi to znamená, že obce by mali nie päť mesiacov, ako sme pôvodne navrhli, ale mali by až dvanásť mesiacov od vstupu zákona do platnosti na to, aby dorovnali ten stav názov ulíc s novým znením zákona. Dovoľte mi ešte, pán predsedajúci, predtým než to odovzdám, odovzdám slovo, poprosiť takisto, aby bol päť spoločnej správy vyňatý na osobitné hlasovanie. Úplne posledná poznámka, zaznelo tu od pani spravodajkyne správne, že tu bolo niekoľko pozmeňujúcich návrhov od legislatívneho odboru, boli, boli to skutočne technické poznámky, ktoré sme, samozrejme, ich všetky prijali. Takže podporujem v plnom pozmeňujúce návrhy, ktoré zazneli od legislatívneho odboru, ktoré sú obsahom spoločnej správy. Toľko za mňa, vďaka pán predsedajúci.